Samsung Lions

Samsung Lions () merupakan pasukan besbol profesional Korea Selatan yang berpusat di Daegu. Pasukan ini merupakan anggota KBO League dan telah ditubuhkan pada tahun 1982. Gelanggang pasukan ini ialah di Daegu Samsung Lions Park. Pasukan ini juga berjaya menjuarai Korean Series sebanyak lapan kali dan memperoleh naib juara sebanyak sepuluh kali. Pasukan Samsung Lions merupakan pasukan pertama yang meraih empat gelaran Korean Series berturut-turut (2011-2014) dan menjadi pasukan sulung yang meraih gelaran liga buat aksi musim selama lima tahun berturut-turut (2011–2015).

Nombor tidak digunakan 
Nombor pertama yang tidak digunakan oleh pasukan Samsung Lions ialah nombor 22 sebagai tanda mengenang pemain Lee Man-soo, yang beraksi bersama pasukan dari tahun 1982 sehingga 1997 sebelum menjadi jurulatih di Chicago White Sox di MLB dan pasukan SK Wyverns. Lee merupakan pemenang Anugerah Sarung Tangan Emas KBO League sebanyak lima kali bersama Lions di samping meraih MVP KBO League pada 1983 dan memukul Triple Crown pada 1984. Nombor seterusnya yang tidak digunakan ialah nombor 10 sebagai mengenang pemain kidal Yang Joon-hyuk, yang beraksi bersama pasukan dari 1993 sehingga 1998 dan dari 2002 sehingga tahun 2010. Yang telah mendahului liga dari statistik pukulan sebanyak empat kali dan memegang enam rekod pukulan karier (termasuk pada satu masa memegang rekod home run iaitu 351 pukulan dan kini ia dipintas oleh Lee Seung-yeop). Nombor selanjutnya pula ialah nombor 36 untuk menghargai Lee Seung-yeop, yang menghabiskan 15 musim bersama kelab dan menjadi pemain memiliki home run terbanyak KBO League buat sepanjang zaman iaitu dengan 467 pukulan. Lee turut memegang rekod KBO buat jumlah larian diperoleh, RBI, jumlah tapak, peratus slugging dan OPS.

Catatan

Pautan luar 

 Official website 

 
Pasukan KBO League
Baseball